钦定古今图书集成/明伦汇编/氏族典/第264卷 > 王绾
## 钦定古今图书集成/明伦汇编/氏族典/第264卷 > 王绾

按《十国春秋》，吴王绾，合肥人。仕太祖为涟水防遏使，
迁海州副使。天复中，青州王师范以沂、密内叛，乞师
太祖。太祖遣台濛及绾将兵援之，已拔密州，将进攻
沂州城，谍者侦城中尽偃旗息鼓，绾谓“此不可击也。”
诸将坚欲攻之，绾不能止，乃设伏林间以待。顷之，攻
沂者果不克，敌兵乘势追之，绾伏发，得以济师。武义
元年，加“镇东大将军”，已迁百胜军节度使，卒。